recursal/SuperWikiNEXT-32B huggingface dataset:
**Дисконтни хартии од вредност** (англиски: *discount securities*) се кусорочни хартии од вредност кои не носат посебна камата, туку се продаваат по пониска цена од нивната *номинална вредност* (face value, par value) и оваа разлика ја претставува заработката (приносот) што ја остварува сопственикот на овие хартии од вредност. Во групата на дисконтни хартии од вредност спаѓаат: државни записи, комерцијални записи, банкарски акцепти итн.

Дисконтни приноси
-----------------

Стапката на принос на овие хартии од вредност се нарекува *дисконтна стапка* (discount rate) и се пресметува според следнава формула:

DR = (FV - P)/FV x 360/n

каде што:
FV претставува номиналната вредност,
P е цената по која се продава (купува) хартијата од вредност и
n е преостанатиот рок до достасувањето, изразен во број на денови.

На пример, ако еден државен запис со номинална вредност од 10 000 денари се продаде по цена од 9 920 денари, при што остануваат уште 60 денови до рокот на достасувањето, тогаш дисконтната стапка се пресметува на следниов начин: (10 000 - 9 920)/10 000 х 360/60 = 0,048. Значи, дисконтната стапка изнесува 4,8%, годишно.

Главниот недостаток на дисконтните приноси се состои во тоа што при нивната пресметка, како основа служи номиналната вредност, наместо цената по која тие се купени. Освен тоа, во формулата се зема како годината да има 360 денови, т.е. приносот не се пресметува со вистинското траење на годината. Оттука, дисконтните приноси не се споредливи со стапките на принос на каматоносните хартии од вредност, т.е. тие ја потценуваат вистинската стапка на принос што ја остварува инвеститорот.

Извори
------

1. ↑  Горан Петревски, *Управување со банките*, Универзитет Св. Кирил и Методиј, Економски факултет, Скопје, 2008, стр. 280-281.
**Дан Балан** (романски: *Dan Bălan*; Кишинев Молдавска ССР, 22 јуни 1979) е молдавски пејач, текстописец и продуцент. Негови родители се Михаи Балан и Људмила Балан (водителка). Дан Балан е најпознат по тоа што беше заедно во групата O-Zone со Арсение Тодираш и Раду Сирбу кои во 2004 го имаа најголемиот европски хит „Dragostea din tei".

Кариера
-------

### O-Zone

Главна статија: O-Zone
Групата е основана од Дан Балан во 1998 со Петру Желиховски. Тие го издале нивниот прв албум: *Но, каде си сега?* (Dar, unde eşti|Dar unde esti?) во 1999. Потоа Петру се откажал, а Дан Баланбил решен да не се откаже од проектот и направил аудиција каде што го запознал Арсение Тодираш. Дан Балан се одлучил да го прими Арсениј откако Арсениј ја исполнил *Love me tender* од Елвис Присли. По некој ден бил одбран и Раду Сирбу. Во 2001 се префрлиле во Романија каде потпишале за *Cat Music*. Нивниот хит **Despre Tine** бил на првото место на ТОП 100 Романија.
пеејќи на романски јазик го издале синглот Dragostea din tei (Љубов под липите) од албумот DiskO-Zone. Притоа синглот бил на прво место во Британија и на првите места во цела Европа во 2004.

### Crazy Loop

Главна статија: Crazy Loop
Во 2006 Балан пеел од измислен лик Crazy Loop. Со тој псевдоним имал неколку песни: *Mm-ma-ma* и *Joanna Shut Up!*

### Chica Bomb

Во 2010 била промовирана песната Chica Bomb негов прв сингл под неговото вистинско име со американката Кати Ди Кико. Песната станува инстант хит во Европа.

### Justify Sex

Промовирана на 31 јули во Москва на *Europe Plus Live festival 2010*.

Дискографија
------------

### Синглови

| година | наслов | позиција на листа | Албум |
| --- | --- | --- | --- |
| GR | TR | RUS | AUT | GER | DK | UK | AUS |
| 2010 | "Chica Bomb" |  1 |  1 |  1 |  64 |  37 |  36 |  44 |  100 | *TBA* |
| "Justify Sex" |  - |  5 |  1 |  - |  - |  - |  - |  - |
| "Лепестками слёз" ("Lepestkami slyoz") (со Вера Брежњева) |  - |  - |  1 |  - |  - |  - |  - |  - |
| 2011 | "Freedom" |  - |  - |  3 |  - |  - |  - |  - |  - |
|

Надворешни врски
----------------

* Офоцијално мрежно место
* Дан Балан на MySpace
* Дан Балан на Twitter
* Обожаватели на Дан Балан Архивирано на 10 март 2012 г.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 47979865
* ISNI: 0000 0000 8126 8033
* GND: 135406056
* SUDOC: 162199929
* BNF: cb162325104 (податоци)
* BIBSYS: 5040587
* MusicBrainz: 74a24ef3-50b2-41a3-88f6-6257d8682f7f
* NKC: xx0146517

 |

 |
Дејвид Ливингстон
**Дејвид Ливингстон** (19 март 1813

 - 1 мај 1873

), бил шкотски доктор, мисионар и истражувач на Африка. Во периодот од 1841 до 1873 година, открил и испитал пространи области на јужна, источна и централна Африка и најмногу придонел за нејзиното истражување.

Прв ја истражил, од 1849, пустината Калахари и басенот на реката Замбези и ги открил Викторините водопади, а потоа езерото Њаса (Малави). Во 1867 го открил и извориштето на реката Конго. Според него се именувани и Ливингстоновите Водопади во долниот тек на реката Конго, помеѓу градовите Матади и Киншасе во источен Конго.

Во последните години од неговиот живот, додека ја истражувал источна Африка, долго му се изгубил секој траг од неговите експедиции, па така во 1871 експедицијата на Хенри Мортон Стенли, го пронашла на источниот брег на езерото Тангањика, на пат кон извориштето на реката Нил.

Починал на 1 мај 1873 како најголем британски истражувач погребан е во Вестминстерската опатија во Лондон.Тој бил познат како најпознат истражувач на Африка,и затоа близу Викториините Водопади има споменик во негова чест.

|  |  |
| --- | --- |
| Знаме на ШкотскаБиографска икона | *Оваа биографска статија личност од Шкотска е никулец. Можете да помогнете со тоа што ќе ја проширите.** п
* р
* у
 |


|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 82967082
* LCCN: n79018579
* ISNI: 0000 0001 2141 5609
* GND: 118573616
* SELIBR: 228520
* SUDOC: 026991926
* BNF: cb119131618 (податоци)
* BIBSYS: 90181545
* NLA: 35309070
* NDL: 00447873
* NKC: jn20000701064
* BNE: XX1126164

 |

 |
Големиот верски кревет
**Голем верски кревет** (англиски: *Great Bed of Ware*) — многу голем дабов кревет со балдахин, изрезбан со интарзија, кој првобитно бил сместен во гостилницата „Бело срце" (*White Heart Inn*) во Вер, Англија. Бил направен од хартфордширскиот мајстор Џонас Фосбрук во 1580 г. Креветот е со димензии 3,38 × 3.36 м и на него наеднаш можат да спијат 15 души. Многу од поние кои го користеле го имаат изрезбано своето име на диреците.
г
Во 1800-тите креветот гостилницата „Сараценова глава" (*Saracen's Head Inn*), друга гостилница во Вер. Во 1870, Вилијам Хенри Тиал, сопственикот на Рајската куќа (Rye House) го купил креветот и го ставил во забавна градина. Кога интересот за таа градина исчезнал во 1920-тите, креветот бил продаден. Во 1931 бил купен од музејот „Викторија и Алберт" во Лондон.

Креветот во книжевноста
-----------------------

Големиот верски кревет е споменат во книжевноста од следниве автори:

* *Ноќ спроти Водици* од Вилијам Шекспир
* *Дон Жуан* Џорџ Гордон Бајрон
* *Регрутатор* од Џорџ Фаркуар
* *Ноќна шума* од Џуна Барнс
* *Холи Три* од Чарлс Дикенс

Надворешни врски
----------------

|  |  |
| --- | --- |
| Ризница | „Голем верски кревет" на Ризницата ? |

* Слики од креветот — музеј „Викторија и Алберт" (англиски)
* Статија на Би-би-си (англиски)
* Портал посветен на големиот верски кревет (англиски)
**Добра година** е игран филм на режисерот Ридли Скот.

Факти за филмот
---------------

Добра година е романтична комедија, снимена според истоимениот роман на Питер Мејл. Режијата на филмот е дело на познатиот режисер Ридли Скот, а главните улоги ги толкуваат: Расел Кроу, Фреди Хајмор, Алберт Фини и Марион Котијар.

Содржина
--------

Во филмот е прикажан животот на Макс Скинер, амбициозен и агресивен трговец со акции на лондонската берза. Неговиот дотогашен живот е прекинат од веста за смртта на неговиот чичко, кој му оставил во наследство имот во Франција.

Наводи
------

1. 1 2  *Антена*, број 814, 31.1.2014, стр. 13.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* GND: 7627924-8

 |

 |
|  |  |
| --- | --- |
|      | Ве молиме, обрнете внимание на ова **важно предупредување**во врска со темите од **областа на медицината (здравјето)**. |

  

  

Поглед на корпус калозум, предниот дел на врвот на сликата
**Дислексија** е состојба каде што постојат тешкотии при читањето и разбирање на прочитаното. Децата кои страдаат од оваа болест, имаат тешкотии и при интерпретацијата на визуелните симболи.
Иако имаат нормален вид и слух, како и навики за пишување, тие имаат тешкотии при пишувањето на букви или зборови по саканиот редослед или некогаш ги мешаат некои букви, така на пример како "б" и "д" или "п" и "н". Често мешаат и блиски зборови, не обрнуваат внимание на интерпункцијата и читаат со монотон глас. Многу често ги пишуваат зборовите како што и ги изговараат. Децата кои страдаат од дислексија, не заостануваат во менталниот развој од своите врсници па дури и во некои случаи ги надминуваат. Но, ако дијагнозата не се постави на време и не се спроведе потребното лекување, детето ќе заостанува во училишните активности и ќе почне да пројавува отстапувања во однесувањето.

Вообичаени симптоми:
--------------------

* Преместување на буквите;
* Тешкотии во читањето;
* Детето тешко може да ги запомни зборовите, дури и оние кои штотуку ги прочитало.

Што може да се преземе?
-----------------------

**Дислексијата** не треба да пречи во образованието на детето. Ако болеста се открие доволно рано и детето добива помош во училиштето од психолог и педагог, тоа ќе може да ги надмине тешкотиите. Со такво дете најдобро е да се обрнува внимание на неговите способности кои се неповрзани со писмените знаци. Поддржувајте го творечкиот и конструктивниот карактер на другите активности, за да не ја загуби детето самодовербата што подоцна може да предизвика и нарушување во неговото однесување. Децата кои страдаат од дислексија, имаат потреба од поддршка и совет. Исклучително важно е да не мешаат нивните тешкотии во читањето со заостанување во менталниот развој или со какви било оштетувања на слухот и видот.

|  |  |
| --- | --- |
| Ризница | „Дислексија" на Ризницата ? |

|  |  |
| --- | --- |
| Stub icon | *Оваа медицинска статија е никулец. Можете да помогнете со тоа што ќе ја проширите.** п
* р
* у
 |


|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85040336
* GND: 4074087-0
* BNF: cb11931333h (податоци)
* NDL: 00571288
* NKC: ph119667

 |

 |
Во статистиката, моделирањето на **голем број ретки настани** ги сумира методите што овозможуваат подобрувања во проценката на распределбата на честотата над проценката на максималната веројатност кога „ретките настани се вообичаени".

Може да биде применето на проблеми во лингвистиката (види Ципфова распределба), во различни природни феномени, во хемијата, во демографијата и во библиографијата, меѓу другото.

Наводи
------

1. ↑  „Statistical estimation for Large Numbers of Rare Events". *Department of Linguistics - Home*. Посетено на 4 јуни 2023.
2. ↑  Giorgi Kvizhinadze (2010). „Large number of rare events:Diversity analysis in multiple choice questionnaires and related topics" (PDF). A thesis submitted to the Victoria University of Wellington. Victoria University of Wellington.
**Вселенската програма „Венера"** била советски научно-истражувачка програма наменета за истражување на планетата Венера и меѓупланетарниот космички простор.

Во склоп на програмата биле лансирани автоматски научно-истражувачки станици (вештачки сателити) под називот *Венера*.

Исклучително тешките услови на планетата Венера, а со тоа и почетниот недостаток на информациите за нив, многу го отежнале процесот на истражување. Првите летови токму поради овие причини биле и неуспешни. Со постојаното усовршување на леталата врз основа на делумните податоци кои им биле достапни, советските научници на крајот успеале да го извршат првото меко спуштање на некоја друга планета, првото испраќање на податоци од површината на некоја друга планета како и праќање на фотографии од површината на планетата Венера.

Резултатите од мисијата Венера и понатаму претставувале практично се што било познато за составот на атмосферата, условите во неа и составот на тлото. Сликите покажале дека Венера има камено тло, како и температура од околу 470 до 490 °C, атмосферски притисок од околу 90 атмосфери на површината.

Летови од програмата Венера
---------------------------

Име на мисијата, година на лансирање:

* Венера-1 (1961)
* Венера-2 (1965)
* Венера-3 (1965)
* Венера-4 (1967)
* Венера-5 (1969)
* Венера-6 (1969)
* Венера-7 (1970)
* Венера-8 (1972)
* Венера-9 (1975)
* Венера-10 (1975)
* Венера-11 (1978)
* Венера-12 (1978)
* Венера-13 (1981)
* Венера-14 (1981)
* Венера-15 (1983)
* Венера-16 (1983)

Галерија
--------

Поврзано
--------

* Маринер (програма)
* Марс (програма)

Надворешни врски
----------------

|  |  |
| --- | --- |
| Ризница | „Вселенска програма „Венера"" на Ризницата ? |

* Советско истражување на Венера
* Фотографии од Венера од сателитите од серијата Венера
* Нови обработки на советските слики од Венера[*мртва врска*]
* СССР - прв на Венера
* Советското испитување на Венера

Користена литература
--------------------

* NASA, опис на мисијата од серијата Венера Архивирано на 16 октомври 2015 г.
**Дамјан Пејчиноски** (25 октомври 1984

, Охрид) — македонски гитарист активен во современото свирење електрична гитара, особено во фјужн-џезот.

Живот и кариера
---------------

Пејчиноски почнал да свири гитара на шестгодишна возраст. По завршувањето на основното и средното училиште во родниот Охрид, каде што живее и денес, во 2003 година се запишал во Националната музичка академија „Проф. Панчо Владигеров" во Софија каде почнал да студира џез со целосна стипендија, која ја завршил со магистратура. Во текот на својата музичка кариера Пејчиноски остварил бројни национални и меѓународни настапи. Во мај 2010 година ја претставувал Македонија на сцената како дел од Изборот за песна на Евровизија во Осло. Од 11ти до 14ти април 2012 година тој учествувал на добро познатиот фестивал на гитара во Омиш.

### Инструмент

Пејчиноски свирел на Music Man Axis гитара, а потоа PRS (Paul Reed Smith Guitar Company) му направил посветена гитара. Ова го прави првиот музичар од југоисточна Европа кој се приклучил на листата на свирачи на ПРС гитара како што се Карлос Сантана, Орианти, Ал Ди Меола и Дејв Наваро.

Наводи
------

1. ↑  Архивирано на {{{2}}}.
2. ↑  Архивирано на {{{2}}}.
3. ↑  Архивирано на {{{2}}}.

Надворешни врски
----------------

* Страница на Мајспејс на Дамјан Пејчиноски
Страна на матична книга на родените за Евреите од 1859 година
**Документ** е ограничена физичка или дигитална репрезентација на тело од информации, создадени со можност за комуникација и повторна употреба. Документот може да мaнифестира симболичка, диjаграмска или сензорски добиена информација.

Архивски документ
-----------------

Документ/запис во архивистиката е забележана информација создадена или примена во текот на покренувањето, извршувањето или завршувањето на активност на одреден орган, правно или физичко лице и ги опфаќа во доволна мера содржината, контекстот и структурата, така што без оглед на обликот или носачот на записот, дава доказ за таа активност.

Основни одлики на документот/записот се автентичност, веродостојност, целовитост и употребливост:

* автентичен е оној документ за кого може да се докаже дека е тоа што во него се тврди дека е, дека го создал или испратил оној за кое се тврди дека го создал или испратил и дека е создаден или испратен во времето во кое се тврди дека е создаден или испратен;
* веродостоен е оној документ на чија содржина може да и се верува дека потполно и точно ги изразува активностите или фактите кои ја сочинуваат таа содржина;
* целовит е оној документ кој е потполн и неизменет и
* употреблив е оној документ кој овозможува да се распознае, пронајде, пребара, претстави и толкува.

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* GND: 4180009-6
* NKC: ph114337
* BNE: XX4576242

 |

 |
**Деветтиот круг** (хрватски: *Deveti kru*g) - југословенски филм од 1960 година, во режија на Франце Штиглиц, според сценариото на Зора Дирнбах. Автор на сценографијата е Желимир Загота, снимател е Иван Маринчек, а музиката е дело на Бранимир Сакач. Главните улоги ги играат: Душица Жегарац, Борис Дворник, Бранко Татиќ, Ервина Драгман, Драган Миливојевиќ, Беба Лончар, Вера Мисита и Михајло Костиќ.

Синопсис
--------

Дејствието на филмот се одвива во Загреб, во 1941 година. Едно еврејско семејство ги посетува своите пријатели при што Рут поскаува да преноќи. Утредента, домаќинот ја попраќа Рут до нејзиниот дом, а таму се сведоци на депортирањето на нејзиното семејство в логор. За да ја заштитат Рут, брачниот пат Војновиќ одлучуваат својот син Иво (го игра Дворник) фиктивно да го оженат со Рут (ја игра Жегарац). По венчавката, Иво е незадоволен, бидејќи со него се шегуваат неговите колеги-студенти, а освен тоа, бракот му пречи да се гледа со својата девојка Магда (ја игра Лончар). Затоа, Рут се обидува да побегне, но во последен миг, таткото на Иво (го игра Татиќ) ја спасува од усташите. Тогаш, Иво го менува својот однос и се вљубува во неа, но по една немила сцена во паркот, Рут цело време седи затворена во станот. Еднаш, таа излегува надвор и усташите ја заробуваат. И покрај противењето на родителите, Иво е решен по секоја цена да ја најде Рут. Најпосле, тој влегува во концентрациониот логор, каде ја наоѓа во „деветтиот круг", т.е. во оној дел од логорот во кој чуварите ги измачуваат девојките. Ноќта, тој и Рут се обидуваат да побегнат од логорот. Меѓутоа, Рут не може да се префрли преку оградата, па Иво останува со неа, но во тој миг, чуварите пуштаат струја во оградата.

Наводи
------

1. 1 2  HRT, Deveti krug, hrvatski film (пристапено на 22.4.2020)
**Едвард**  (13 октомври 1453

 - 4 мај 1471

) бил единственото дете на англискиот крал Хенри VI и Маргарита Анжу. Тој бил убиен во Битката кај Тевкесбери.

Едвард е роден во Вестминстерската палата, во време кога неговиот татко бил во судир со Ричард, кој имал претензии кон англискиот престол. Во текот на овој конфликт, на крајот било договорено Ричард по смртта на Хенри да стане новиот крал на Англија, на начин на кој Едвард бил лишен од таа привилегија. По ова, тој заедно со својата мајка побњегнале од земјата, каде барала помош од населението во признавањето на нејзиниот седумгодишен син за законски наследник на англискиот престол.

По неколкуте битки помеѓу двете династии, Едвард бил убиен во Битката кај Тевкесбери.
**„Доктор Дулитл"** (англиски: *Doctor Dolittle*) — американски филм од 1967 година во режија на Ричард Флејшер (Richard Fleischer), според сценариото на Лесли Брикјус (Leslie Bricusse). Филмот претставува екранизација на романите на Хју Лофтинг (Hugh Lofting). Главните улоги ги играат: Рекс Харисон (Rex Harrison), Саманта Егар (Samantha Eggar), Ентони Њули (Anthony Newley) и Ричард Атенборо (Richard Attenborough). Филмот добил лоши оцени од филмските критичари, но благодарение на големото лобирање од студиото, бил номиниран за наградата „Оскар" во девет категории при што ги освоил наградите за најдобра филмска музика и за најдобри визуелни ефекти.Сепак, со текот на времето, филмот прераснал во класика.

Синопсис
--------

Д-р Џон Дулитл живее во мало село во Англија каде ги лечи животните, но исто така умее да зборува со нив. Откако пушта на слобода еден заљубен морж, него неправедно го испраќаат во лудница, неговите животни се здружуваат со двајцата негови најблиски пријатели, Метју Маг и Томи Стабинс, и го ослободуваат. Потоа, сите заедно ѝ се придружуваат на Ема Ферфакс заминуваат со брод во потрага по едно ретко суштество — големиот розев морски полжав.

Наводи
------

1. ↑  Doktor Dolittle, američki film (1967.) (пристапено на 6.1.2022)
**Дејан Алексиќ** (21 април 1914

 во Скопје —  2001
 во Белград, Србија) — новинар и публицист, член на друштвото „Вардар" и на националното движење МАНАПО.

Животопис
---------

Тој бил припадник на студентското и комунистичкото движење. Како студент на Правниот факултет, учествувал во студентското движење на Универзитетот во Белград. Бил член на друштвото „Вардар" и активен во движењето на МАНАПО. Станал член на КПЈ во 1939 година. Бил главен и одговорен уредник, редактор на весникот „Наша реч" (орган на КПЈ за Македонија) до 1941 година. Весникот покрај текстовите на српски печател ѝ статии на македонски јазик. Истата 1941 година станал член на Месниот воен штаб во Куманово (септември-октомври, 1941 година). По излегувањето на кумановските партизански одреди на 12 октомври, 1941 година, преминал во Скопје во илегалност. Бил фатен и уапсен од страна на бугарската полиција, која го предала на Недиќевата власт. Бил затворен во белградскиот затвор „Главњача" и на „Ада циганлија", до крајот на 1942 година. Кон крајот на 1944 година пристигнал во Скопје. Работел како новинар во весникот „Нова Македонија" и во претставништвото на Танјуг.

Наводи
------

1. 1 2  д-р Стојан Киселиновски и др. (2000). *Македонски историски речник*. Скопје: ИНИ. стр. 23. ISBN 9989-624-46-1. Недостасува `|author1=` (help)
2. 1 2  *Личности од Македонија*. Скопје: МИ-АН. 2002. стр. 16–17. ISBN 9989-613-28-1. На `|first=` му недостасува `|last=` (help)
**Едвард Кален** (англиски: *Edward Cullen*) е измислен лик од серијалот Самрак на Стефани Мајер. Тој се појавува во книгите Самрак, Млада месечина, Замрачување и Зазорување, исто така и во филмвите Самрак и Самрак, како и во уште недовршената книга Полноќно сонце - прераскажување на настаните од романот Самрак од перспектива на Едвард. Едвард е вампир кој, за време на серијалот се вљубува, се оженува, и има дете со Бела Свон, тинејџерка девојка која подоцна одлучува да стане вампир исто така. Во филмската адаптација на серијалот, Едвард е толкуван од глумецот Роберт Патинсон.

Карактер
--------

|  |  |
| --- | --- |
| Stub icon | *Оваа статија за измислен лик е никулец. Можете да помогнете со тоа што ќе ја проширите.** п
* р
* у
 |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * п
* р
* у
Серијалот *Самрак* од Стефани Мајер |
| --- |
|  |
| Романи | *Самрак* **·**  *Млада месечина* **·**  *Замрачување* **·**  *Зазорување* **·**  *Полноќно сонце* (неиздадена) |
|  |
| Филмски серијал | *Самрак* (саундтрак) **·**  *Млада месечина* **·**  *Замрачување* |
|  |
| Ликови | Бела Свон **·**  Едвард Кален **·**  Џејкоб Блек **·**  Останати ликови |

 |
Диме Поп Атанасов
**Диме Поп Атанасов** (с. Стрмашево, Кавадаречко, 1918 — Горни Дисан, 11 јуни 1941) бил учесник во НОБ и прва жртва на бугарската окупација на Македонија во Втората светска војна. Загинува само месец и половина од окупацијата на Македонија.

Животопис
---------

Роден е во селото Стрмашево, Кавадаречко во 1918 год. Родителите му се преселуваат во Кавадарци каде тој завршува основно образование и граѓанско училиште до IV клас. Немајќи материјални можности за дошколување, првично е шивачки калфа а подоцна и писар во општината. Како писар доаѓа до различна литература која постојано ја чита и се надообразува постојано. Носител е и на прогресивни идеи во градот а љубовта кон знаењето и образованието го носат во иницијатива за формирање градска библиотека и читална. Ова ќе е форма подоцна за бунтовниот македонски патриот како да се организира младинскиот отпор кон српскиот хегемонистички апарат. Набргу по ова е веќе непожелен за власта која сега ги вклучува сите свои апарти па не само што е исфрлен од општината но и повеќепати е приведуван и затворан во кавадаречкиот затвор.

По капитулацијата на кралска Југославија Диме не чека ниту недела и работи на организирање на народот од Тиквешијата за вооружена борба против бугарскиот окупатор. На терен е постојано, меѓу интелектуалната младина во градот но и по селата. Врши собирање на оружје за востание, работи на организирање на народот и подготовки за првиот одред. При една негова таква активност кога е во селото Горни Дисан заедно со неколку свои другари, при агитацијата кон мештаните за отпор кон бугарскиот окупатор, откриени се при што во пукањето што настанува Диме поп Атанасов паѓа смртно погоден.

Наводи
------

1. ↑  МАКЕДОНСКИ СВЕДОШТВА
2. ↑  „Зборник на паднатите борци и жртви на фашизмот од Кавадарско: Тиквешијата во НОБ", Општински одбори на Сојузот на борците на Кавадарска и Конопишка општина.
**Документарен филм** (или разг. **документарец**) е научно-образовен филм сниман за образовни цели. Документарните филмови најчесто обработуваат теми со научен карактер и теми од историјата, науката, спортот, политиката, географијата, биологијата и слично. Постојат кратки документарни филмови и долгометражни филмови, најчесто снимани во повеќе продолженија. Исто така, постојат и голем број на телевизиски куќи што произведуваат и емитуваат документарни филмови. Такви светски куќи се: National Geographic, Discovery Channel, Travel Channel, Via Sat Explorer, Via Sat History,Da Vinci Learning, TLC и голем број на останати светски реномирани куќи.

|  |  |
| --- | --- |
| Stub icon | *Оваа статија филм е никулец. Можете да помогнете со тоа што ќе ја проширите.** п
* р
* у
 |


|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85088115
* GND: 4012653-5
* BNF: cb11947584m (податоци)
* NKC: ph135150

 |

 |
**Деветта** (германски јазик: Die Neunte) е документарен филм режиран од Пјер-Анри Салфати. Филмот е германско-француска продукција.

Во 1824 г. за првпат е изведена 9-та синфонија од Лудвиг ван Бетовен и таа оттогаш важи за музичко наследство со кое Шилеровата „Ода на радоста" станува бесмртна. Пјер-Анри Салфати во својот филм го документира настанувањето и прифаќањто на 9-та синфонија и нејзината необична убавина: како музички симбол на човечката заедница, нејзините етички намери, нејзините револуционерни идеали, но за жал и како оружје на нејзините тирани.

Со музиката на Бетовен, авторот ги отсликува трагите што ова дело ги оставило во светската историја и се обидува да одговори на прашањето како е можно луѓето без никаков морал да бидат привлечени од оваа музика на ист начин како и оние што тие ги уништуваат.

|  |  |
| --- | --- |
| Stub icon | *Оваа статија филм е никулец. Можете да помогнете со тоа што ќе ја проширите.** п
* р
* у
 |
**„Доктор Младен"** — филм на режисерот Мидхат Мутапџиќ од 1975 година. Автор на сценариото е Раде Башиќ, а главните улоги ги играат: Љуба Тадиќ, Павле Вуисиќ, Љубиша Самарџиќ, Јелена Жигон.

Синопсис
--------

Доктор Младен Стојановиќ, лекар од Приједор, е водач на бунтовниците на планината Козара. Тој има привлечено во своите редови голем број селани од околните места. По победата над непријателот на Мраковица во 1941 година, тој станува херој. Доктор Младен организира војска од над илјада луѓе поради што е голема опасност за непријателот.

Наводи
------

1. ↑  РТС, Доктор Младен (пристапено на 10.5.2023)

Надворешни врски
----------------

* 

* *Доктор Младен*  на  Семрежната филмска база на податоци (англиски)
**Војислав Богиќевиќ** — српски историчар, член на револуционерната организација Млада Босна.

Животопис
---------

Роден е на 17 април во 1896 година, во Прњавор. Уште како гимназијалец ѝ пристапил на национално револуционарната организација Млада Босна и бил нејзин верен член. По завршувањето на војната и излегувањето од затворот, завршил учителско училиште, а потоа Филозофски факултет во Белград. Помеѓу двете војни најдолго се задржал на должностa управител на ученичкиот дом во Тузла.

Членови на Млада Босна
Бил и член на главниот одбор на Просвјета и нејзин голем активист. Неуморно работел на популаризација на книгата преку библиотеката на Просвјета и на различни конкретни акции за описменување на населението. Како резервен офицер на Југословенска војска и како Србин бил заробен и интерниран во логор во Германија. Поради илегалната работата во офицерскиот логор бил преместен во концентрационен логор од кој се вратил по ослободувањето на земјата.

Некое време работел како професор во средните училишта во Тузла, а потоа бил преместен во Сараево каде работел како предавач на Вишото педагошко училиште. Кусо време бил во Музејот на град Сараево а потоа подолго време управител на Архивот на републиката БиХ. Неговиот истражувачки интерес бил историја на Босна и Херцеговина во XIX и XX век. Посебно го привлекувала темата поврзана со Сараевскиот атентат и периодот на окупација под Австроунгарската власт во Босна и Херцеговина.

Починал на 31 декември 1981 година, во Сараево.

Поважни дела
------------

Автор е на повеќе дела од областа на историја, меѓу кои се издвојуваат:

* Коко во Босна била укината работа и воведена третина 1848 година - *Како је у Босни укинута работа и уведена трећина 1848. године, 1950.*
* Состојба на народот во Босна и Херцеговина пред востанието 1875 - 1848 - *Стање раје у Босни и Херцеговини пред устанак 1875 — 1878, 1950.*
* Почеток на востанието на Лука Вукаловиќ 1852 - 1853 - *Почетак устанка Луке Вукаловића (1852 — 1853), 1952.*
* Атентат на Богдан Жероевиќ 1919 - *Атентан Богдана Жерајића 1910, 1954.*
* Аферата Барут мириса 1908 - *Афера Барут мирише 1908, 1966.*



1. ↑  Логос, Александар А. (2016). Историја Срба, 2. измењено издање. Београд. ISBN 978-86-85117-31-2.
**Дејан Атанацковиќ** (српски: *Дејан Атанацковић*; Белград, 1969) - српски писател, визуелен уметник и универзитетски професор.

Животопис
---------

Атанацковиќ е роден во Белград, во 1969 година. Предавал неколку предмети од областа на визуелните уметности и културата на универзитетите во Фиренца и во Сиена. Исто така, соработувал со Музејот на природните науки во Фиренца на предметот „Body Archives", посветен на историјата на претставувањето на човечкото тело. Покрај тоа, водел работилници засновани на дијалог меѓу студентите и психијатриските пациенти. Со поддршка на Музејот на современата уметност, во Белград ја започнал иницијативата за нови наративни текови, „Поинаков поглед".

Творештво
---------

Како визуелен уметник, почнувајќи од 1990-тите, Атанацковиќ реализирал неколку самостојни изложби и кустоски поставки, а некои негови дела се вклучени во музејските и приватните колекции. Во 2017 година го објавил својот прв роман „Лузитанија" со кој ја освоил НИН-овата награда за роман на годината.

Наводи
------

1. 1 2  Dejan Atanacković, *Luzitanija*. Beograd: Besna kobila, 2017.
**Гурашка** (пол. *Góraszka*) е село во општината Вјонзовна, во рамките на Отвочкиот Округ во Мазовското Војводство во источниот дел на средна Полска. Се протега околу 3 км северозападно од Вјонзовна, 8 км северно од Отвоцк, и 20 км источно од Варшава.

Недалеку од селото поминува државниот автопат бр. 17 (Варшава-Лублин). Местото има аерописта, каде фондацијата Полски Орли секоја година ја одржува манифестацијата „Меѓународен воздухопловен излет" започнувајќи од 1996 година.

Наводи
------

1. ↑  „Централен статистички завод - Национален регистар". 2008-06-01. (полски)

Координати: 52°11′N 21°17′E﻿ / ﻿52.183° СГШ; 21.283° ИГД﻿ / 52.183; 21.283
**Елизабета Ѓоргиевска** (р. 6 мај 1972

) — македонски лекар и универзитетски професор, сопруга на петтиот македонски претседател Стево Пендаровски и Прва дама на Македонија. Со претседателот Пендаровски го имаат синот Огнен.

Животопис
---------

Елизабета Ѓоргиевска е редовен професор на Стоматолошкиот факултет во Скопје и раководител на Катедрата за детска и превентивна стоматологија.

Таа е магистер и специјалист по педијатриска и превентивна стоматологија од 2002 година, а од 2006 година е доктор на науки. Има остварено неколку истражувачки посети на универзитети во Велика Британија, Белгија и САД, а исто така работела на неколку меѓународни истражувачки проекти.

Има објавено повеќе од 90 трудови. Била член на организациските и научни комитети на неколку национални и меѓународни симпозиуми и конференции. Држела предавања и работилници на научни конференции во Северна Македонија и во странство. Автор е на 2 и соавтор на 3 монографии. Во периодот, 2010-2014 година беше претседател на Македонското здружение по детска и превентивна стоматологија. Таа е членка на MDA, FDI, IAPD, UKSB и визитинг професор на Универзитетот Колумбија, Њујорк, САД.

Наводи
------

1. ↑  „Елизабета, сопругата на Пендаровски слави роденден: Една жена, еден живот, една љубов!". *Фокус* (англиски). 2019-05-06. Посетено на 2020-10-03.
2. ↑  „Сопруга на претседателот". *Претседател на Република Северна Македонија*. Посетено на 2020-10-03.

| Политички функции
 |
| --- |
|
| Претходник**Маја Иванова** | **Прва дама на Македонија**2019-денес | Наследник**моментално** |

|  |  |  |  |
| --- | --- | --- | --- |
| 

| * п
* р
* у
Први дами на Македонија |
| --- |
|  |
| 
* Нада Глигорова (1991-1999)
* Вилма Трајковска (1999-2004)
* Јасна Црвенковска (2004-2009)
* Маја Иванова (2009-2019)
* Елизабета Пендаровска (2019-сè уште)

 |

 |
Првиот баталјон на полкот 1-ви Гуркшки пушки на Индиската армија додека заземаат позиции во близина на симулиран борбен град за време на воена вежба
**Гурки**, **Горки** или **Горкали** (непалски: गोरखाली) — војници од непалска народност кои се регрутирани во војските на Британија, Непал, Индија или пак во организациите како Гуркшки контингент во Сингапур, а исто така и во мировните сили на Обединетите нации и во разни воени зони низ целиот свет. Од историски аспект, термините „Гурка" и „Горкали" биле синоними за „Непалец" кој потекнува од ридовите на Гуркшкото кралство преку кое тогаш новоформираното Кралство Непал се проширило под власта на кралот Притхви Нарајан Шах. Се претпоставува дека тие се крстени по хиндушкиот војник-светец Гуру Горакханат кој имал и историски храм во областа Горка во централен Непал.

Гурките обично се поврзуваат со симболичниот традиционален непалски нож Кукри и имаат репутација на бестрашна војна моќ. Поранешниот шеф на Индиската армија Сем Манекшоу еднаш изјавил дека „ако некој маж вели дека не се плаши да умре, или лаже или е Гурка".

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
**Ана *Елизабет* Софи Фрерот Седергрен**, е шведски новинар, телевизиски презентер и странски дописник. Таа од 1990 година работи за ТВ4. Пред да започне да работи таму, таа била практикант во весникот „ Експресен". Таа ја водела истражувачката емисија Kalla fakta, а пред да работи во ТВ4 била и презентер на вести за локалното шоу Östnytt на SVT. Таа била странски дописник на TV4 News помеѓу 1998 и 2002 година и покривала вести во градови како Париз и Лондон.

Фрерот го покривала евро-гласањето во 2003 година во Шведска, таа исто така го претставувала Nyhetsmorgon и туристичкото шоу När & fjäran. И во 1993 и 2003 година таа учествувала во *Форт Бојард* .

Наводи
------

1. 1 2  „Elisabet Frerot - tv4.se". Посетено на 20 August 2016.
2. ↑  Korrarna Архивирано на 3 август 2016 г. tv4play.se Retrieved 20 August 2016
3. 1 2  „Frerot om sin sjukdom – "Trodde det var slut"". 25 April 2014. Посетено на 20 August 2016.
Голам Хосеин Мојсени-Еџехеи
**Голам Хосеин Мојсени-Еџехеи** е роден на 29 септември 1956

 во покраината Исфахан, Иран. Тој е сегашен шеф на министерството за разузнавање на Иран, познато и како **САВАМА** или **ВЕВАК**. На таа должност е по назначувањето од страна на претседателот Махмуд Ахмадинежад на 24 август 2005.

Поврзано
--------

* ВЕВАК

Надворешни врски
----------------

* 18 of Iran’s 21 new ministers hail from Revolutionary Guards, secret police Архивирано на 10 февруари 2008 г. with a photograph of Mohseni-Ejehei
* Hojjat al-Islam Mohseni-Ejehei at Source Watch

 Викицитат има збирка цитати поврзани со: ***Голам Хосеин Мојсени-Еџехеи*** 

|
|  |
| Претходник**Али Јунеси** | **Шеф на ВЕВАК**2005-актуелен | Наследник**сè уште нема** |
**Голем Тријанон** – замок за забава во паркот на дворецот Версај во близина на Париз во Франција. Го подигнал кралот Луј XIV, според дизајнот на архитектот Жил Ардуен Мансар, за неговата љубовница, маркизата Ментенон. Изградбата траела од јуни1687 до јануари 1688 година, а замокот бил инаугуриран во истата година како кралска приватна резиденција. Надворешната фасада е изработена од розов мермер, така што овој замок се нарекува и „Мермерен Тријанон". 

 Големиот Тријанон, слика од 1700 година

Галерија
--------

* Големиот Тријанон со градината
* Замокот Голем Тријанон во лето
* Комода Мазарен, 1708, направена за Големиот Тријанон
* Внатрешноста на замокот Голем Тријанон
* Перистил на Големиот Тријанон

Поврзано
--------

* Мал Тријанон
* Тријанонски договор
* Жил Ардуен Мансар
* Версај

Надворешни врски
----------------

* Тријанон и Версај
* Големиот Тријанон
***Дваесет и првиот*** - роман на македонскиот писател Томислав Османли објавен во 2009 година во издание на „Блесок".

За книгата
----------

Романот *Дваесет и првиот* е добитник е на наградата Роман на годината на Утрински весник за 2009 година
Истиот беше номиниран и за наградата Балканика.

Преведен е на српски, бугарски, руски, арапски и други јазици.

Извадок од романот „Дваесет и првиот" на Томислав Османли. 

11.

Во втренченото барање на тајниот влез во подоброто утре, професорот Климент Кавај не остануваше на делникот, туку се движеше низ времето, споредуваше со минатото, одеше напред кон некоја неизвесна, а секако подобра иднина, кон едно светло време во кое оваа земја ќе ги живее деновите на склад и спокој. Во една книга што му ја беше дал неговиот стар пријател и колега од факултетот за архитектура и кој му беше другар од младоста, за нивното родно место Кавај го најде записот: „Јас нема да испуштам да забележам уште еден натпис што го нема кај другите патописци, а кој може да биде навистина интересен. Тој се наоѓа на еден камен што е пронајден во урнатините на црквата Св. Варвара и кој, навистина, нецелосно, гласи: ΑΓΑΘΗ ΤΥΧΗ ΛΥΧΝΕΙΔΙΩΝ", што во превод значеше: „Добрата (но и чистата, чедната) среќа на Охриѓаните" и што за професорот Кавај сега добиваше пошироко значење и смисла на благослов, но и предвидување, вдлабено во камен за да трае за вечни времиња…

Наводи
------

1. ↑  „Дваесет и првиот".. Надворешна врска во `|work=` (help)
2. ↑  „Извадок".. Надворешна врска во `|work=` (help)

Надворешни врски
----------------

* Дваесет и првиот
**Гехаркуник** (ерменски: Գեղարքունիք) е покраина во Ерменија. Се наоѓа на истокот од земјата и се граничи со Аџербајџан. Со своите 5.348 км2, Гехаркуник е најголема покраина по површина во Ерменија. Како и да е приближно 1.278 км2 од нејзината територија е прекриена со вода, односно со езерото Севан, кое воедно е и најголемо езеро на Кавказ, а и најголема туристичка атракција во регионот. Главен град е Гавар.

Покраината ја вклучува и ерменската енклава Арцвашен, која е опколена од Азербејџан. Неа ја контролираше Азербејџан сè додека не заврши војната во Нагорно-Карабах.

Гехаркуник се граничи со:

* Вајоц Ѕор - југ
* Арарат - југозапад
* Котајк - северозапад
* тавуш - север

Поврзано
--------

* Севан
* Административна поделба на Ерменија
* Ерменија

Надворешни врски
----------------

* туристички водич на Гехаркуник

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * п
* р
* у
Административна поделба на Ерменија |
| --- |
|  |
| Покраини | 
* Арагацотн
* Арарат
* Армавир
* Вајоц Ѕор
* Гехаркуник
* Котајк
* Лори
* Сјуник
* Тавуш
* Ширак

 | Ерменија |
|  |
| Град со посебен статус | 
* Ереван

 |

 |
*Оваа статија е за чуката во Мариово. За чуката во кривопаланечко видете Гола Чука (Кривопаланечко).*

|  |
| --- |
| Гола Чука is located in Република МакедонијаГола Чука**Гола Чука****Гола Чука** (Република Македонија) |

**Гола Чука** е чука со висина од 1.336 м нмв во Република Македонија, со координати 41° 4' 14" СГШ, и 21° 36' 11" ИГД.

На 25 септември 1903 г. македонските чети и војводи од Егејска Македонија на Пајак планина кај врвовите Гантач и Гола Чука воделе една од најхрабрите и најславни големи битки против многубројниот турски аскер. Во овие битки се истакнале војводите Апостол Птков и И. Карасулијата со своите чети кои на турската војска и нанесле тешки загуби од 180 загинати турски војници и неброен ранет аскер додека на своја страна загубиле само еден комита. За ваквиот диспропорционален број на загуби, македонските герилци ја имале главната предност во стратешката доминантна позиција на запоседнатите врвови кои биле практично неосвоиви а се што доаѓало кон нив било лесна цел. Покрај тоа и познавањето на секоја педа од своите планини, на истренираната македонска герила и било дополнително олеснение за прифаќање на битката.

|  |  |
| --- | --- |
| Stub icon | *Оваа статија чука во Македонија е никулец. Можете да помогнете со тоа што ќе ја проширите.** п
* р
* у
 |
***Германија, бледа мајка*** ( германски: ***Deutschland bleiche Mutter*** ) е драма филм од Западна Германија од 1980 година напишан и режиран од страна на Хелма Сандерс-Брамс. Филмот бил прикажан на 30 Берлинскиот меѓународен филмски фестивал во 1980 година, каде што бил номиниран за наградата златна мечка. Филмот во САД за првпат прикажан во 1984 година. Музиката во филмот е напишана од страна на Јирген Јиргес. Главните улоги ги играат Ева Матес и Ернст Јакоби. Филмот трае 123 минути.

Филмот бил реставриран и повторно објавен во Велика Британија во 2015 година од Британскиот филмски институт .

Насловот е преземен од истоимената песна од Бертолт Брехт .

Награди
-------

Во 1980 година филмот освоил Гран-при на Меѓународниот фестивал за женски филм "Кретеил" и бил номиниран за Златна Берлинска мечка на 30-тиот Берлински Интернационален Филмски Фестивал .

Наводи
------

1. ↑  French, Philip. „Germany, Pale Mother review – highly stylised account of a family in freefall". Посетено на 6 January 2017.
2. ↑  „Awards for Deutschland bleiche Mutter". Internet Movie Database. Посетено на 2007-12-25.
**„Дај што ќе дадеш"** (хрватски: *Daj šta daš*) е југословенски филм, во режија на Богдан Жижиќ. Главните улоги ги толкуваат: Сретен Мокровиќ, Јасна Опалиќ и Фабијан Шоваговиќ.

Содржина
--------

Зоран е апсолвент по психологија од богато семејство. Тој се вљубува во сиромашната девојка Биба и се жени со неа, и покрај противењето на неговите родители. Двајцата започнуваат да живеат во колибата на Биба. Зоран ја сака својата жена и истовремено ја проучува за да ја напише својата дипломска работа на тема: психичкиот развој на девојка од социјално разорено семејство.

Наводи
------

1. ↑  *Антена*, број 844, 29.8.2014, стр. 18.
**Ежени Бушар**, родена на 25 февруари 1994 година во Монтреал - канадска тенисерка, професионалка од 2009 година, која на почетокот на 2016 година е рангирана на 37 место на списокот на ЖТА.

На крајот на 2013 година, ЖТА (Женската тениска асоцијација, англ. WTA) и ја доделува наградата „Откритие на годината".
Станува позната во широката јавност во 2014 година, година во која таа ја освојува својата прва титула во Нирнберг и успева да се пласира во полуфиналињата на Отвореното првенство на Австралија и Ролан Гарос, и финалето на Вимблдон.

Ежени за првпат се квалификува на Мастерс купот и ЖТА ја избира за „Играчка со најголем напредок" во сезоната 2014.

Таа е првата Канаѓанка која се пласирала во финале на гренд слем турнир и на петто место во рангирањето на ЖТА.

Кариера
-------

Ежени Бушар е ќерка на Мишел Бушар и Жили Леклер.

Ежени Бушар победува на турнирите во двојки за јуниори во Вимблдон на 3 јули 2011 и 8 јули 2012 како и во поединечна јуниорки на 7 јули 2012. Во октомври 2013 година, таа го објавува крајот на нејзината соработка со Французинката Натали Тозија која ја тренирала од 2011. Потоа, од 2011 до 2014 година, ја тренирал Ник Савијано, поранешен играч од АТП кој води тениска академија на Флорида.

Квебеќанката стигнува до своето прво ЖТА финале на 7 октомври 2013 година во Осака, Јапонија. Го губи мечот со Австралијанката Саманта Стозер во 3 сета со резултат 6-3, 5-7, 2-6.

На крајот на 2013 година, Ежени ја добива наградата „Откритие на годината" од ЖТА.

Монтреалката ја почнува 2014 со полуфинале на Отвореното првенство на Австралија во Мелбурн каде е елиминирана од Кинезинката Ли На, која и го освојува турнирот.
На 24 мај 2014 година, Ежени Бушар го освојува својот прв турнир во кариерата победувајќи ја Чехинката Каролина Плишкова со резултат 6-2, 4-6, 6-3 на турнирот во Нирнберг, Германија. На Ролан Гарос стигнува до полуфиналето каде се соочува со Марија Шарапова, идната победничка на турнирот.

На Вимблдон, Ежени е финалистка каде се сретнува со Петра Квитова.

На крајот на 2014 година, Канаѓанката се пласира на 7 место на светската ранг листа со една титула ЖТА како и со финале на Гран Челем и прво учество на Мастерс турнирот. ЖТА ја избра за „Играчка со најголем напредок".

Наводи
------

1. ↑  „Women's Tennis Rankings". World Tennis Association. Посетено на August 20, 2015.
2. ↑  „Eugenie Bouchard reaches Wimbledon final". CBC Sports. Посетено на July 3, 2014.
3. ↑  „Eugenie Bouchard named most improved in women's tennis". CBC Sports. Посетено на November 19, 2014.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 50146937861513832742
* ISNI: 0000 0004 8335 0101

 |

 |
**Дејан Дуковски** (Скопје, 25 април 1969

) — истакнат македонски драмски автор. Дипломира драматургија на Факултетот за драмски уметности во Скопје (1990). По дипломирањето работи како драматург во Македонската радио-телевизија (1990-1993). Во 1993 година на ФДУ е избран за асистент по предметот филмско и телевизиско сценарио, а од 1996 година е доцент на Катедрата за драматургија.

Книжевно творештво (драми)
--------------------------

* „Балканска гротеска" (1988)
* „Последниот балкански вампир" (1989)
* „Силјан штркот шанца" (1991)
* „Џинот и седумте џуџиња" (1991)
* „Балканот не е мртов" (1992)
* „Буре барут" (1994)
* „Маме му ебам кој прв почна" (1996)
* „Другата страна" (2003)
* „Празен град" (2007)

Сценарија за играни филмови
---------------------------

* „Светлосиво" (1993)
* „Буре барут" (1995)

Достигнувања
------------

Според сценариото на „Буре барут" е снимен игран филм, копродукција на продуцентските куќи од Македонија, Франција, Германија, Турција, Југославија и од Грција. Филмот учествува на познати светски фестивали и ги добива наградите: FIPRESCI - награда од критиката на Фестивалот во Венеција (1998); Награда на Европската асоцијација на критичарите (Лондон, 1998); Гран-при на Фестивалот во Анталија, Турција (1998); Награда,„Бронзена камера 300" на Меѓународниот фестивал на филмска камера „Браќа Манаки" (Битола, 1998); Гран-при на меѓународен филмски фестивал (Хаифа, Израел, 1999).

„Буре барут" е најпоставуваниот драмски текст на Дуковски и е изведуван во Грција, Јапонија, Германија, Хрватска, Данска, Холандија, Шведска, Бугарија.

Награди
-------

* Награда за најдобар современ драмски текст на Македонскиот театарски фестивал „Војдан Чернодрински" - Прилеп, за драмските текстови „Балканот не е мртов" (1993) и „Буре барут" (1995);
* Гран-при на меѓународниот театарски фестивал БИТЕФ за драмскиот текст „Маме му ебам кој прв почна" (Белград, 1997)

Наводи
------

1. ↑  Ристевски, Гоце (2001). *Преглед на современата македонска драма*. Штрк.
2. ↑  Македонски писатели, Друштво на писатели на Македонија, Скопје, 2004, стр. 84.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 39613043
* LCCN: no2004050756
* ISNI: 0000 0004 4922 7513
* GND: 123779715
* SUDOC: 077283244
* BNF: cb145289383 (податоци)
* NKC: xx0157224

 |

 |